‘কিশোরকণ্ঠ পড়বো, জীবনটাকে গড়বো’ এই শ্লোগানকে সামনে রেখে গত ২৬ ডিসেম্বর রাজধানীর একটি মিলনায়তনে জাতীয় কিশোরকণ্ঠ পাঠ প্রতিযোগিতা ২০১৫-এর পুরস্কার বিতরণী অনুষ্ঠান অনুষ্ঠিত হয়। অনুষ্ঠানে প্রধান অতিথি হিসেবে বিজয়ীদের মাঝে পুরস্কার বিতরণ করেন কিশোরকণ্ঠ ফাউন্ডেশনের মহাসচিব মো: আতিকুর রহমান, অনুষ্ঠানের সভাপতি নতুন কিশোরকণ্ঠের সম্পাদক মোশাররফ হোসেন খান ও নতুন কিশোরকণ্ঠের নির্বাহী সম্পাদক মো: মোবারক হোসাইন। নতুন কিশোরকণ্ঠের সহকারী সম্পাদক ইবনুল ইসলাম পারভেজের পরিচালনায় অনুষ্ঠানে আরো উপস্থিত ছিলেন নতুন কিশোরকণ্ঠের সহকারী সম্পাদক তোফাজ্জল হোসাইন, ফাহিম চৌধুরী ও আতিকুর রহমান প্রমুখ।